GiliGold/VAD_KnessetCorpus huggingface dataset:
ניצב י' אפרת: בכל אופן, לגבי שנת 2001, כל מה שהועלה פה לגבי הסבונים וכו' זה לא נכון וחבל להעלות דברים.
ויצמן שירי: זה מה שהיה.
ניצב י' אפרת: אני לא יודע.
אלי גולדשמידט: ישראל אפרת, האם אתה יכול קונקרטי לגבי הפניות?
ניצב י' אפרת: למעשה, זו פניה משולבת של שני חלקים: חלק אחד בפניה הוא אבטחת מוסדות חינוך במדינת ישראל.
ניצב י' אפרת: התקציב לאבטחה נגמר ב-31 באוקטובר.
ניצב י' אפרת: לכן, אנו עם האוצר יחד עשינו איגום משאבים מיוחד, ובזה אנו רוצים לאפשר את המשך אבטחת מוסדות חינוך במדינת ישראל מה-1 בנובמבר וצפונה.
ניצב י' אפרת: מ' פרוש: מה זה "מה-1 בנובמבר צפונה"?
ויצמן שירי: "צפונה" זה לכיוון דצמבר.
ניצב י' אפרת: זה נובמבר ודצמבר.
ניצב י' אפרת: החלק השני בפניה - מעבר לזה, יש תוספת של ששה מליוני ש"ח שקיבלנו כסיוע חירום אתמול ממשרד האוצר לרכישת תחמושות מסויימות לפעילות המשטרה בכל הגזרות, ואינני רוצה להתחיל לפרט מה זה, לרבות תחמושות, כלכלה מבצעית מיוחדת לשוטרים, הסעות וכל מיני דברים.
יעקב ליצמן: האם לאור המצב הקשה קצת היום לא דרוש תיגבור בשמירה על מוסדות החינוך, ואז תהיה תוספת תקציב?
יוסף יצחק פריצקי: הרפרנט שרון גמבשו, לפני שלוש דקות אישרנו כאן בקשה שלכם.
יוסף יצחק פריצקי: לגבי תקציב פיתוח של המשרד לביטחון פנים, ביקשתם להעביר 12 מליון שקל למבנים למתקני משטרה.
יוסף יצחק פריצקי: עכשיו, אתה מביא בקשה, ורוב הבקשה התקציבית הוא גריעה בדיוק מאותו סעיף שאישרנו אותו לפני שלוש דקות.
אמנון כהן: ניצב אפרת, ידוע לי שמשטרת ישראל לא משלמת, כתוצאה מחוסר תקציב, גם את הארנונה לרשויות המקומיות.
אמנון כהן: האם זה נכון?
עופר חוגי: איפה נמצא הסעיף התקציבי של בתי-הספר?
ניצב י' אפרת: הוא בתוך הבקשה הכוללת.
אבשלום וילן: ברצוני לשאול את יושב-ראש הוועדה כך: שמעתי פה מניצב אפרת שמתחילת המהומות האחרונות היו חוסרים מסויימים.
אבשלום וילן: האם אנו, ועדת הכספים, בכל המשחקים הפוליטיים של החודשים האחרונים לא העברנו תקציבים לשירותים חיוניים שעכשיו אנו רואים חלק מהנזק שלהם?
אבשלום וילן: אם זה נכון, אני חושב שאנו צריכים לעשות בדק בית רציני שלנו, וזה לא רק משטרה.
אלי גולדשמידט: אינני חושב, שיש איזו שהיא טענה שזה נתקע בוועדת הכספים.
אבשלום וילן: אם זה משרד האוצר, תפקידנו להתריע ציבורית.
יוסף יצחק פריצקי: חבר-הכנסת וילן שאל שאלה נכונה.
אלי גולדשמידט: האם נתקע אצלנו משהו?
ש' גמבשו: אולי היתה רביזיה.
ש' גמבשו: היו פניות שאושרו רק אתמול או שלשום והיו כאן מה-24 באוגוסט.
אבשלום וילן: מה עוכב?
יוסף יצחק פריצקי: לא עוכב כלום.
ש' גמבשו: היתה פניה שעוכבה מה-24 באוגוסט.
אבשלום וילן: זה לבטח בתרגילים הפוליטיים.
אבשלום וילן: על איזו פניה מדובר?
ש' גמבשו: זו פניה של ניצב גנות, וזה קשור למשטרת התנועה.
אלי גולדשמידט: הוא שואל לגבי התחמושת.
יוסף יצחק פריצקי: אנו שואלים לגבי שירותים חיוניים.
יוסף יצחק פריצקי: האם האוצר הביא אי פעם בקשה לוועדת הכספים והבקשה הזו לא אושרה?
ש' גמבשו: אני לא נתקלתי בזה.
יוסף יצחק פריצקי: אם כך, חבר-הכנסת וילן, מדוע אתה בא בטענות?
יוסף יצחק פריצקי: היו"ר א' גולדשמידט: חבר-הכנסת וילן, הבעיה איננה בוועדת הכספים.
יוסף יצחק פריצקי: הצרות הן לא אצלנו.
יוסף יצחק פריצקי: אגיד לך משהו לגבי ועדת הכספים הזו.
יוסף יצחק פריצקי: לא תמיד הרפרנטים אומרים, אבל כשהם אומרים שזה נושא חיוני כל חברי הוועדה בלי קשר לפוליטיקה מאשרים זאת.
יוסף יצחק פריצקי: אינני זוכר מקרה שלא אישרו.
יוסף יצחק פריצקי: בוא ולא נחפש זאת בפוליטיקה.
יוסף יצחק פריצקי: זה נמצא במקום אחר.
יוסף יצחק פריצקי: הרפרנט אישר שלא היה פה שום עיכוב של נושאים מבצעיים של משטרת ישראל.
יוסף יצחק פריצקי: היה נושא אחד של ניצב גנות, נושא משטרת התנועה, שאכן עוכב בגלל הבעיות הפוליטיות והוא שוחרר בשבוע שעבר.
ניצב י' אפרת: לגבי קיצוצי כוח-אדם ב-2001, אכן על-פי החלטות הממשלה אנו נדרשים לקצץ מאות תקנים – יותר מ-300 תקנים.
ניצב י' אפרת: יש החלטה ויש החלטה משנה שעברה שאחת עולה על השניה וכל מיני החלטות מצטברות, ואנו חייבים לקצץ כקרוב ל-500 תקנים וזה נכון לעכשיו.
ניצב י' אפרת: בכוונתנו לפנות ולבקש בקשה לביטול.
ניצב י' אפרת: זה לא נעשה כאן.
אלי גולדשמידט: וזאת, במיוחד נוכח הבעיות האחרונות.
מאיר פרוש: האם השר בן-עמי היה בישיבת הממשלה בה דנו על תקציב המדינה?
ש' גמבשו: הוא לא היה.
ש' גמבשו: היה מנכ"ל המשרד.
ניצב י' אפרת: הוא לא היה, אבל הנושא הזה הוצג והממשלה החליטה.
אבשלום וילן: למען הפרוטוקול, אני קובע שביומיים הראשונים למהומות חסרו למשטרה ציודים.
אבשלום וילן: אינני יודע אם זה מחסור של כסף או תכנון לא נכון שלהם, אבל יש פה מצב שנקלענו בעל כורחנו למהומות קשות ולמשטרה חסרו פריטים חיוניים.
אבשלום וילן: להבא בדברים האלה - הוא כבר מדבר על קיצוץ של 500 תקנים - אינני יודע לקראת מה אנו הולכים, ואני רוצה שלום.
ויצמן שירי: אבל, לא בכל מחיר.
אבשלום וילן: על המערכת לבדוק מחדש את הצרכים.
אבשלום וילן: מוטב שלא יקרה שוב הבזיון הזה, ואני יודע בדיוק על מה אני מדבר.
אלי גולדשמידט: הנושא, שמעלה חבר-הכנסת וילן, בעייתי מאד, ואינני רוצה להכנס אליו עכשיו.
אלי גולדשמידט: תפקידנו, כוועדת כספים, היום הוא לתת למערכת את מירב האפשרויות לפעול על-פי שיקול הדעת הסביר שלה ולא לנסות לשים מכשולים.
אלי גולדשמידט: יהיה לנו עוד זמן לדבר בדברים היותר בסיסיים שעלו במהלך המהומות האלה בכל מיני היבטים וגם בהיבטים התקציביים שלהם.
אלי גולדשמידט: כרגע, לא הייתי מציע שנכנס לזה.
אלי גולדשמידט: זה לא הזמן, זה לא המקום וזה גם לא הפורום שיכול לענות על השאלות האלה.
אלי גולדשמידט: אני מעמיד להצבעה את הפניות שלפניכם.
א' קרשנר: מדובר בפניות 322 ו-323 לוועדה ובבקשה מספר 006-17.
א' קרשנר: פניות מס' 322 ו-323 לוועדה ובקשה מס' 006-17 לוועדה התקבלו פה אחד.
אלי גולדשמידט: פניות מספר 322 ו-323 לוועדה ובקשה מספר 006-17 לוועדה אושרו פה אחד.
אלי גולדשמידט: ניצב אפרת, שילמנו את כל חובותינו למשרד - נכון?
אלי גולדשמידט: לדעתי, אנו עכשיו בהתיישרות מלאה.
ניצב י' אפרת: נכון לעכשיו, כן.
ניצב י' אפרת: דרך אגב, נוכח האירועים, קבענו עם האוצר לעשות בשבוע הבא הערכת מצב מחודשת.
אלי גולדשמידט: אני מניח, שתהיינה פניות נוספות, ואנו כנראה נהיה עדיין כאן.
אלי גולדשמידט: שינויים בתקציב לשנת 2000 (פניה מס' 282 לוועדה)
אלי גולדשמידט: עתה, פניה מספר 282 לוועדה בנושא ענף הרפת.
אלי גולדשמידט: אם תהיינה לכם שאלות, הרפרנט יוכל לענות לכם.
משה גפני: שאלת שאלה לא פורמלית, והתשובה הלא פורמלית היא שהם נתנו את הרשימות.
אלי גולדשמידט: עבדך הנאמן התעסק בזה קצת אתמול, ואף היפנה את המנכ"ל אליך.
משה גפני: אני מודה לך על זה.
ד' זייצ'יק: הממשלה החליטה לעשות במשותף עם החקלאים רפורמה בענף הרפת שלה שתי מטרות: ניצול יתרונות לגודל, ונתינת פתרון לבעיות איכות הסביבה.
ד' זייצ'יק: חלק מההתקדמות של הבקשות שמוגשות למינהלת ההשקעות בחקלאות הוא שאנו מתגברים את התקציב ב-20 מליון שקל.
עופר חוגי: היתה פה שאלה מאד מהותית: האם הרפורמה הזו לא תגרום לריכוזיות בענף הרפת?
ד' זייצ'יק: היום יש 1,300 רפתות, והרפת הממוצעת במיגזר המושבי היא בהיקף של 400 אלף ליטר.
אלי גולדשמידט: על-פי פניית חבר-הכנסת ישראל כץ, שמחה יודוביץ, האחראית על מינהלת ההשקעות במשרד החקלאות, העבירה רשימת פניות שמחכות להוצאת אישורים ובקשות שטרם נדונו מינהלת ההשקעות.
אלי גולדשמידט: אתם יכולים להתרשם במי מדובר.
אלי גולדשמידט: אם יש לכם שאלה מקצועית, נמצא כאן אבשלום דולב מנכ"ל מועצת החלב.
אלי גולדשמידט: אני אומר זאת, בעקבות הערתך בפעם הקודמת שלא מביאים לפה את האנשים שיודעים לענות על השאלות.
יוסף יצחק פריצקי: עלתה כאן טענה, שלמעשה, הפרוייקט הזה נועד לתקצב משקים גדולים, מושבים גדולים, וקיבוצים.
יעקב ליצמן: כמו "טרה".
יעקב ליצמן: י' פריצקי: כמו "טרה".
יוסף יצחק פריצקי: האם חקלאי שיש לו רפת קטנה ומספק למחלבה, קטנה או גדולה, נהנה מהרפורמה הזו?
יוסף יצחק פריצקי: מי נהנה מהרפורמה הזו?
א' דולב: תחילה, נהנים מהרפורמה כל הרפתנים בארץ בגין העובדה שאנו משקיעים בנושא איכות סביבה ורפת, וזה עיקר הרפורמה.
א' דולב: כ-60% עד 70% מהתקציבים הם כדי ליצור מצב שכל הרפתות בישראל לא יפגעו באיכות הסביבה החל מבעוד שנה או שנה וחצי.
א' דולב: שנית, בקטע הרחבת רפתות עיקר ההשקעה הוא במשק המשפחתי, כאשר אנו נותנים ליצרנים אפשרות לאחד את הרפתות שלהם - שני יצרנים ייצרו יחד - ואנו נותנים להם תמיכה בגין הרחבת הרפת.
א' דולב: לכן, התשובה ברורה למדי.
אבשלום וילן: לא הייתי בדיון הקודם כי יצאתי.
אבשלום וילן: אני, כלובי חקלאי, אומר לכם שמבחינת הרפתנים לא צריך רפורמה ולא כלום.
אבשלום וילן: מה עשתה המדינה ובצדק?
אבשלום וילן: היא אמרה: "אם לא רוצים קדחת הנילוס מצד אחד וזיהום מים ואלף ואחד דברים", ואז גם לגבי החקלאים המחיר יורד, המדינה, מצד אחד, נותנת את המענקים כדי להכנס להשקעות לשמור על הנקיון ולהקים רפתות מודרניות.
אבשלום וילן: ראיתי פה גם את הרשימה, ויש פה מצב שהוא לא בסדר.
אבשלום וילן: המדינה עשתה הסכם עם החקלאים ואמרה: "תלכו להשקיע ברפתות חדשות.
אבשלום וילן: חסלו את הזיהומים.
אבשלום וילן: במחיר החלב אתם תקבלו פחות, אבל תקבלו בהשקעה כי המודרניזציה תגביר את היעילות".
משה גפני: הרשימה לא אומרת לנו דבר.
אבשלום וילן: זו רשימה מקרית, ומדובר באלה שהיו בהשקעות.
אבשלום וילן: אני אומר לכם, מתוך היכרות המצב בשטח, שמחובתנו כפיקוח אזרחי לדחוף זאת קדימה.
מאיר פרוש: האם אני יכול לקבל את רשימת הפונים אליו, זמן ההמתנה, ובסופו של דבר איך זה נקבע מי כן מקבל?
עופר חוגי: לפי הרשימה שניתנה על אלו שקיבלו אישורים ואלו שביקשו, מדובר אולי ב-4-5 וזה לא מובן.
עופר חוגי: האם יש לחלק 20 מליון שקל לארבע רפתות?
אלי גולדשמידט: זו שאלה טובה.
אלי גולדשמידט: מי יכול לענות על שאלת חבר-הכנסת פרוש ומי יכול לענות על שאלת חבר-הכנסת חוגי?
אלי גולדשמידט: לפעמים, יש לי הרגשה שאתם יותר מעוניינים בהשמעת השאלה מאשר בשמיעת התשובה.
אלי גולדשמידט: ד' זייצ'יק: מנגנון המענקים ניתן במסגרת מינהלת ההשקעות של משרד החקלאות, ויש קריטריונים ברורים מי מקבל ומי לא מקבל.
אלי גולדשמידט: כל מי שמגיש ועומד בקריטריונים מקבל מענק, והמענק הוא 50% על איכות סביבה ו-30%-40% על - - -
עופר חוגי: גודל הבקשה שלך היום הוא 20 מליון שקל.
ד' זייצ'יק: נכון.
עופר חוגי: אני רואה, שאחד מקבל 2.5 מליון שקל.
ויצמן שירי: מדובר בגודל הרפת.
ויצמן שירי: יש אחד שארוחת הבוקר שלו היא ביצה אחת, ואחר - כמה ביצים.
ד' זייצ'יק: מדובר פה על אחוז מההשקעה.
ד' זייצ'יק: במידה ומישהו, נניח, צריך לעשות פרוייקט של איכות הסביבה ולבנות מיתקן טיהור שעולה 10 מליון שקל - הוא מקבל 40% מ-10 מליוני שקל, כלומר הוא מקבל ארבעה מליוני שקלים.
ד' זייצ'יק: אם מישהו יצטרך לפזר את הזבל בשדה וזה עולה לו רק מליון שקל, הוא מקבל 40% ממליון שקל, כלומר הוא מקבל 400 אלף שקל.
אלי גולדשמידט: מספיק.
אלי גולדשמידט: אני מוכרח לצאת לחג כאשר השולחן שלי נקי.
ויצמן שירי: הסכום הגדול שאתה רואה הוא מזגנים לפרות.
אבשלום וילן: מדובר גודל הרפת שלו.
אבשלום וילן: כך הוא משקיע.
אלי גולדשמידט: האם יש לך תשובה לחבר-הכנסת פרוש?
א' דולב: התשובה היא, שכרגע מונחות על שולחן מינהלת ההשקעות סדר גודל של כ-160 בקשות.
א' דולב: הפרוצדורה פשוטה: כל יצרן חלב קיבל הביתה חוברת, וברור לו איך להתנהג.
א' דולב: הוא פונה לוועדה המחוזית - ועובדות שש ועדות מחוזיות - והוא מגיש תכניות, וזה עובר משם למינהלת ההשקעות ומאושר.
א' דולב: בגדול, הפרוצדורה היום עובדת די מהר, וטווחי האישור הם טווחים של חודשיים או שלושה חודשים מיום הבקשה.
אלי גולדשמידט: אני מעמיד להצבעה את פניה מספר 282 לוועדה.
אלי גולדשמידט: ה צ ב ע ה פניה מס' 282 לוועדה התקבלה פה אחד.
אלי גולדשמידט: פניה מספר 282 לוועדה אושרה פה אחד.
אלי גולדשמידט: שינויים בתקציב לשנת 2000 (פניה מס' 283 לוועדה)
אלי גולדשמידט: עתה, פניה מספר 283 לוועדה, זו עם נושא הפיצו"ח.
אלי גולדשמידט: מדובר על תקצוב 800 אלפי ש"ח למימון שיפוץ דרכים חקלאיות, תקצוב 14 מליון ש"ח למענקים ותקצוב שלושה מליוני ש"ח למענקים לפי חוק עידוד השקעות הון בחקלאות.
ד' זייצ'יק: יש שני סוגי מענקים שמינהלת ההשקעות בחקלאות נותנת: מענקים לפי חוק, ומענקים משלימים שהם מעבר למענקים שניתנים לפי חוק.
ד' זייצ'יק: הכל לפי קריטריונים שנקבעו בתחילת השנה ומפורסמים.
ד' זייצ'יק: השינוי הזה נובע מהדרישות שיש בפועל יותר מענקים.
ד' זייצ'יק: יש דרישת תקציב למענקים משלימים.
משה גפני: מה זה מענקים ל"ציוד דיג"?
ד' זייצ'יק: זה שולי, וזה 200 אלף שקל.
משה גפני: זה 150 אלף ש"ח.
ד' זייצ'יק: אלה מעגנות.
אלי גולדשמידט: זו העברת עודפים משנה קודמת.
אלי גולדשמידט: אלה עודפי תשליך שעוברים משנה לשנה.
אלי גולדשמידט: אני מעמיד להצבעה את פניה מספר 283 לוועדה.
אלי גולדשמידט: ה צ ב ע ה פניה מס' 283 לוועדה התקבלה פה אחד.
אלי גולדשמידט: פניה מספר 283 לוועדה אושרה פה אחד.
אלי גולדשמידט: שינויים בתקציב לשנת 2000 (פניות מס' 287 ו-288 לוועדה)
א' קרשנר: עתה, פניות מספר 287 ו-288 לוועדה, והן עוסקות גם בפיקוח וטרינרי.
ד' זייצ'יק: פניות מספר 287 ו-288 הן תקצוב יחידת הפיצו"ח של משרד החקלאות, שמטרתה לפקח על התוצרת- - -
יעקב ליצמן: למה אתם מקצצים שם?
ד' זייצ'יק: לא קיצצנו.
ד' זייצ'יק: השנה היתה החלטה לבטל את היחידה, ואחרי דיונים שנעשו סוכם שיחזור תקציב של 13 מליון שקל שיתוקצב בשתי מנות כאשר המנה הראשונה של 6.5 מליוני שקל נכנסה- - -
יעקב ליצמן: מה יהיה השנה הבאה?
ד'זייצ'יק: בשנה הבאה יש בבסיס 13 מליון שקל.
משה גפני: היה קיצוץ בנושא הפיצו"ח.
משה גפני: למה זה בא רק באוקטובר?
ד' זייצ'יק: אנו הבאנו זאת ביולי, ואני לא יודע בדיוק באיזה תאריך.
משה גפני: התאריך פה הוא ה-17 בספטמבר.
משה גפני: למה זה בספטמבר?
משה גפני: אינני שומע אותך.
משה גפני: הרם את קולך.
ד' זייצ'יק: בתחילת השנה תיקצבנו 6.5 מליוני שקלים, וסוכם שיתקיימו דיונים על עתיד יחידת הפיצו"ח ועל מתכונתה.
ד' זייצ'יק: הדיונים נמשכו קצת.
ד' זייצ'יק: אנו חשבנו שנגמור את זה.
ד' זייצ'יק: היו דיונים עם שר החקלאות, וזה נמשך עד אוגוסט-ספטמבר.
אבשלום וילן: השאלה טובה, והתשובה לא כל כך מספקת.
אבשלום וילן: חבר-הכנסת ישראל כץ לחם על יחידת הפיצו"ח, ופה עסקנו והיו דיונים כמה חודשים ובאמת החזירו, ובינתיים נגרמו נזקים בשטח.
אבשלום וילן: אני מציע לאשר, ואני מציע לקבל את מה שאמר חבר-הכנסת גפני, לשנה הבאה בפרט לאור מה שקרה, הדברים האלה חייבים להיות בפיקוח, כי מדובר גם במחלות וכו'.
אלי גולדשמידט: עיזרו לי להתקדם.
אלי גולדשמידט: מה זה הפיקוח הפיטוסניטרי?
ד' זייצ'יק: זה הפיצו"ח- - -
יעקב ליצמן: האם זה נכון שחלק מהתקציב שאתם מבקשים עכשיו כבר הוצאתם?
ד' זייצ'יק: לדעתי, לא.
ד' זייצ'יק: אני מאמין, שיש איזה שהוא משהו שהחשב- - -
יעקב ליצמן: האם זה נכון, לדעתי, שלא חיכיתם לאישור, שלא היתה לכם סבלנות לחכות לאישור של ועדת הכספים?
ד' זייצ'יק: אנחנו?
ויצמן שירי: חבר-הכנסת ליצמן, המדינה ממשיכה לעבוד.
ויצמן שירי: גם אם אין אישור, מאשרים.
יעקב ליצמן: סלח לי, אך שאלת חבר-הכנסת וילן היא לא לעניין, כי הם לא מחכים לנו.
משה גפני: השאלה היא למה צריך להביא זאת בספטמבר.
משה גפני: הם היו צריכים להביא זאת קודם.
משה גפני: התשובה היא לא תשובה, והוא צודק.
ד' זייצ'יק: יכול להיות שלא שילמו משכורות.
ד' זייצ'יק: אני יכול להגיד לך שלא פיטרו את כל היחידה, למרות- - -
אלי גולדשמידט: אני מעמיד להצבעה את פניות מספר 287 ו-288 לוועדה.
אלי גולדשמידט: ה צ ב ע ה פניות מס' 287 ו-288 לוועדה התקבלו פה אחד.
אלי גולדשמידט: פניות מספר 287 ו-288 לוועדה אושרו פה אחד.
אלי גולדשמידט: שינויים בתקציב לשנת 2000 (בקשות מס' 039-32 ו-035-33 לוועדה)
אלי גולדשמידט: חברי-הכנסת ליצמן וחוגי, יש פה שתי פניות של העברת עודפים לגביהן ביקשתם עיכוב.
אלי גולדשמידט: האם אתם עומדים על העיכוב?
יעקב ליצמן: יש עוד אחד – חבר-הכנסת יצחק כהן.
אלי גולדשמידט: זה משהו אחר.
אלי גולדשמידט: לגבי זה, זה רק שניכם.
א' קרשנר: הפניות מופיעות בעמודים 117-118 בקובץ שלפניכם.
א' קרשנר: זהו סעיף תמיכות של החקלאות.
יעקב ליצמן: אני מוריד.
אלי גולדשמידט: זה לא מספיק לי שאתה מוריד.
אלי גולדשמידט: אני צריך, שגם חבר-הכנסת חוגי יוריד.
אלי גולדשמידט: חבר-הכנסת חוגי, האם אתה מוריד?
אלי גולדשמידט: חבר-הכנסת חוגי, תעשה לנו ג'סטה לכבוד השנה החדשה.
משה גפני: מר קרשנר, האם הגיעה פניה לגבי שמונה מליוני שקל של החינוך העצמאי?
א' קרשנר: אמרו, שזה צריך להגיע.
ד' זייצ'יק: בבקשה מספר 039-32 לוועדה מדובר על עודפים מתמיכות של שנה שעברה.
ד' זייצ'יק: יש פה תמיכות למוצרים ציבוריים כמו פרוייקט הדברת הזבוב שנעשים בצורה מרוכזת.
ד' זייצ'יק: יש פרוייקטים בשלוחת ההטלה לישובי קו העימות - 2.2 מליוני שקל, וזה הכל.
ישראל כץ: מה זה "חיטה מקומית"?
ד' זייצ'יק: חיטה מקומית זה נושא תמיכה לחיטה – אם גידול החיטה לא ריווחי, נותנים להם כהשלמה תמיכה איזורית.
ד' זייצ'יק: זה בגלל המשבר במים.
ד' זייצ'יק: א' וילן: אתה לא מסביר זאת במדוייק.
ד' זייצ'יק: יש גם בעיה, ויש את עניין הכמות.
ויצמן שירי: האם אתה רוצה שנלמד עכשיו?
אבשלום וילן: יש מחיר עולמי, ונותנים מחיר מטרה מסויים.
אלי גולדשמידט: חבר-הכנסת חוגי, האם אתה מוריד או שאקיים הצבעה?
משה גפני: חבר-הכנסת חוגי, מה הבעיה שלך עם זה?
עופר חוגי: בזמנו, ביקשתי את הרשימות של כל התמיכות, ולא קיבלתי.
ד' זייצ'יק: אעביר לך את זה.
דובר: יש 2,000 מגדלים.
דובר: הם מקבלים כל חודש.
יוסף יצחק פריצקי: תעשה חלוקה מי מגדל, האם הוא ספרדי או אשכנזי, כמה הוא שומר מצוות וכו', ואז תבוא עם זה.
עופר חוגי: מה עם אישורי שמיטה?
אלי גולדשמידט: האם אתה מוריד זאת או לא?
אלי גולדשמידט: מה עניין חיטה לשמיטה?
אלי גולדשמידט: חבר-הכנסת חוגי, אם אתה משאיר זאת, אני מצביע.
אלי גולדשמידט: תן לי לפחות להתקדם.
אמנון כהן: חבר-הכנסת חוגי, תוריד זאת.
עופר חוגי: הורדתי.
אלי גולדשמידט: זה ירד.
אלי גולדשמידט: שתי הפניות האלה אושרו.
אלי גולדשמידט: שינויים בתקציב לשנת 2000 (פניה מס' 295 לוועדה)
אלי גולדשמידט: עתה, פניה מספר 295 לוועדה בנושא בית-שמש.
אלי גולדשמידט: מדובר בהסכמי הבראה למימון הסדר עם עיריית בית שמש שתוקצב בשנת 1999 - 4.9 מליוני שקלים.
ויצמן שירי: אני נגד זה.
ויצמן שירי: עם עיריית באר-שבע הם משחקים.
ויצמן שירי: זו בושה וחרפה.
ע' לנג: זהו מימון הסדר שבוצע ב-1999 במסגרת הסכם ההבראה לעיריית בית-שמש, בגין שינוי בסדרי העדיפויות שהחליטה עליהם הממשלה והפגיעה של העירייה מהעניין הזה.
אבשלום וילן: מי עיכב זאת?
אלי גולדשמידט: זה אצלנו על השולחן.
ד' וקנין: אישרנו זאת בפעם הקודמת, וזה מובא כאן ככתבו וכלשונו.
מאיר פרוש: מדובר בגני הילדים.
ד' וקנין: על מנת שיהיה אפשר להביא לי את הכסף, ביקשו ואמרו שיש לשנות את היעוד ממענק איזון להסכם הבראה.
משה גפני: היושב-ראש, אני ממש לא מבין זאת.
אלי גולדשמידט: אם זכרוני איננו מטעה אותי, לפני שנה התקיים פה דיון מפורט בהשתתפות ראש העיר, ובסופו של דבר אנו אישרנו זאת.
אלי גולדשמידט: היתה אז בעיה לא לגבי בית-שמש כמו לגבי רשויות אחרות שהיו מקבילות ומשום מה לא קיבלו.
אלי גולדשמידט: ניסיתי לבדוק שוב, ערב הפניה הזו, למשל את נושא עפולה - אחת הרשויות - ונמסר לי שהם הגישו פניה משפטית לבג"ץ.
אלי גולדשמידט: אמשיך לבדוק את העניין עם הרשויות האחרות.
אלי גולדשמידט: בכל אופן, מה שקרה הוא שהנושא לא בוצע בשנה שעברה, ואלה אותם 4.9 מליוני ש"ח, ועכשיו מבקשים זאת כהעברת עודפים לביצוע עכשיו.
אלי גולדשמידט: זה בדיוק אותו סיפור.
אלי גולדשמידט: אינני רואה מניעה לאשר זאת.
אלי גולדשמידט: אנו כבר אישרנו זאת כבר פעם אחת.
אלי גולדשמידט: מה הבעיה?
אלי גולדשמידט: ע' חוגי: אני מבקש התייעצות סיעתית.
ויצמן שירי: אני רוצה לומר משהו, שלא קשור לעניין בית-שמש, וכרגע זו לא הבעיה.
ויצמן שירי: זה לא יכול להיות.
ויצמן שירי: היושב-ראש, אני אומר לך כבר בפעם העשרים שאינני מבין זאת.
אלי גולדשמידט: זה נושא קונקרטי.
אלי גולדשמידט: זה כסף מהשנה שעברה.
יעקב ליצמן: חבר-הכנסת שירי, מספיק שהוא חיכה שנה.
ויצמן שירי: אינני מדבר על בית-שמש.
ויצמן שירי: כרגע, אני מדבר לפרוטוקול.
ויצמן שירי: עד היום ביקשנו עשרים את רשימת הישובים עם התכניות.
אלי גולדשמידט: זה לא שייך.
ויצמן שירי: זה חלק מתכנית ההבראה.
ויצמן שירי: אנו לא מקבלים את רשימת הישובים.
ויצמן שירי: כאשר אתה מדבר על בג"ץ, זה כתוצאה מכך שישנם גופים או ישובים שאם הם קרובים למי שצריך להיות קרוב - הם נהנים, ואם הם לא כל כך קרובים - לא.
אלי גולדשמידט: בית-שמש לא בדיוק קרובה.
ויצמן שירי: אני מדבר על דברים אחרים לגמרי.
ויצמן שירי: האם מותר לראות את הרשימה הסודית?
מאיר שטרית: חבר-הכנסת שירי, לא מותר אלא רצוי וצריך לראות, ואני רק מבקש לא לתפוס את בית-שמש כבת-ערובה.
ויצמן שירי: מבחינתי, אנו נאשר את בית-שמש.
אלי גולדשמידט: חבר-הכנסת ליצמן, כמה פעמים כבר ביקשנו ודיברנו על זה שאתה כיושב-ראש ועדת המשנה תקבל את רשימת תכניות ההבראה של כל הרשויות?
אלי גולדשמידט: האם לא קיבלת זאת?
יעקב ליצמן: לא קיבלתי את זה, אבל היו לנו דיונים.
ויצמן שירי: מה זה "דיונים"?
ויצמן שירי: עוד מעט עוברת שנה.
יעקב ליצמן: היו דיונים על הקריטריונים.
אלי גולדשמידט: חבר-הכנסת יעקב ליצמן, אני מבקש זאת.
יעקב ליצמן: אעשה זאת.
ויצמן שירי: אני מודיע לך, כדי שלא תהיינה אי הבנות, שלא תהיה שום העברה תקציבית של משרד הפנים כל עוד הם לא עומדים בדבר הזה.
ויצמן שירי: לכל אחד יש קופה סודית, ואני לא יודע מה קורה עם הקופה הסודית.
יעקב ליצמן: אעשה זאת בצורה אחרת.
יעקב ליצמן: אקיים דיון על זה מיד אחרי החג.
אלי גולדשמידט: תבקש את הרשימה מרות יוסף.
משה גפני: רוצה לדעת מהרפרנט למה הדיון כל הזמן חוזר על עצמו דוקא על בית-שמש.
מאיר שטרית: עיכבו לו את הכסף לפני שנה.
יוסף יצחק פריצקי: אבל, אישרנו.
מאיר שטרית: זה אותו כסף.
ויצמן שירי: אישרנו לפני שנה, והוא קיבל 5.2 מליוני ש"ח.
ויצמן שירי: מ' שטרית: חבר-הכנסת שירי, הוא לא קיבל.
ויצמן שירי: שינינו את היעוד, ובגלל זה עיכבו לו את ההקצבה.
יעקב ליצמן: מי יפצה אותו על שנה – חמישה מליוני ש"ח?
מאיר שטרית: הקב"ה.
משה גפני: הוא חסך סגן במשך השנה.
משה גפני: איך קורה מצב- - -
אבשלום וילן: שואלים איך עברת את השנה בלי שקיבלת את הכסף.
אבשלום וילן: איך מימנת את השנה?
ד' וקנין: נכון להיום, שילמתי משכורת של לפני חודשיים 75%.
אלי גולדשמידט: אבל, זה לא כסף שנכנס לקופת העיריה.
אלי גולדשמידט: זה כסף שמיועד למימון גני ילדים - נכון?
יעקב ליצמן: הוא שילם את זה.
אמנון כהן: הוא שילם לגנים.
אמנון כהן: זה כאילו מגיע לו.
ד' וקנין: חברים, אתם שוכחים דבר אחד: כשאין לך כסף - אין לזה ריח.
ד' וקנין: אם הייתי צריך לשלם לגני ילדים, לא עשיתי חשבון באותו רגע: "האם לתת לזה או לתת לזה?".
ד' וקנין: מה שהיה לי לגני ילדים נתתי.
אלי גולדשמידט: אני מעמיד להצבעה את פניה מספר 295 לוועדה.
אלי גולדשמידט: ה צ ב ע ה פניה מס' 295 לוועדה התקבלה.
אלי גולדשמידט: פניה מספר 295 לוועדה אושרה פה אחד.
אלי גולדשמידט: שינויים בתקציב לשנת 2000 (פניות מס' 324 ו-325 לוועדה)
אלי גולדשמידט: עתה, שתי פניות דחופות של בריאות – פניות מספר 324 ו-325 לוועדה, ומדובר בסעיפי הוצאות הרכב.
אלי גולדשמידט: האם אלה אמבולנסים?
ג' הרשקוביץ: פניות אלה נועדו לתגבר את סעיפי הוצאות הרכב בבתי-החולים הכלליים ובבתי-החולים הגריאטריים והפסיכיאטריים.
אמנון כהן: אישרנו את זה.
ג' הרשקוביץ: לפי ההסכם, יש שתי מנות.
ג' הרשקוביץ: זה פרוש על שתי מנות.
ג' הרשקוביץ: אישרתם מנה ראשונה.
אמנון כהן: לא אמרו לנו, שיש שתי מנות.
ג' הרשקוביץ: עכשיו, אני אומר.
אמנון כהן: צריך לבדוק זאת.
אלי גולדשמידט: אני מעמיד להצבעה את פניות מספר 324 ו-325 לוועדה.
אלי גולדשמידט: ה צ ב ע ה פניות מס' 324 ו-325 לוועדה התקבלו.
אלי גולדשמידט: פניות מספר 324 ו-325 אושרו.
אלי גולדשמידט: שינויים בתקציב לשנת 2000 (בקשות מס' 005-67 ו-006-67 לוועדה)
א' קרשנר: יש גם שתי פניות של משרד הבריאות בעמודים 134א' ו-134ב'.
ג' הרשקוביץ: אלה עודפים מ-1999.
ג' הרשקוביץ: מדובר בתקציבים שיש עליהם התחייבות.
ג' הרשקוביץ: לא שולם הכסף, כיון שמדובר בעיקר בסעיפי פיתוח.
אלי גולדשמידט: אלה סעיפי פיתוח של בתי-חולים.
אלי גולדשמידט: צריך לאשר זאת.
יעקב ליצמן: אבל, הם לא בונים.
אלי גולדשמידט: לכל חבר-כנסת יש פה את חלקת אלוקים הקטנה שלו.
אלי גולדשמידט: אם, למשל, חברת-הכנסת לנדבר, היתה פה, זה היה בית-החולים באשדוד.
אבשלום וילן: היושב-ראש גולדשמידט, חבר-הכנסת איציק כהן רצה לדעת למה מבית-החולים "ברזילי" מורידים.
אלי גולדשמידט: בית-החולים באשדוד הוא בית-חולים פרטי, ואין לו שום קשר.
אלי גולדשמידט: אני אומר פה שעודפים חייבים לאשר.
אלי גולדשמידט: ה צ ב ע ה בקשות מס' 005-67 ו-006-67 לוועדה התקבלו.
עופר חוגי: רביזיה.
אלי גולדשמידט: רביזיה על בית-שמש - אני מקיים את ההצבעה עכשיו.
אלי גולדשמידט: אני לא דוחה את זה.
אלי גולדשמידט: בפגרה נהוג ומקובל, ויש כאן אנשי אופוזיציה, שרביזיות הן באותו יום.
מאיר שטרית: היושב-ראש, תצביע על רביזיה.
אלי גולדשמידט: אתם תשכנעו אותו על זה.
אלי גולדשמידט: אם תצביע עכשיו על רביזיה, אין לך רוב.
אלי גולדשמידט: האם אתה רוצה להצביע עכשיו על רביזיה?
אלי גולדשמידט: עזוב זאת.
עופר חוגי: אני רוצה לדבר עם חבר-הכנסת ליצמן כמה דקות.
אלי גולדשמידט: תדבר.
אלי גולדשמידט: אם תרצה רביזיה, במהלך הישיבה נצביע.
אלי גולדשמידט: שינויים בתקציב לשנת 2000 (פניות מס' 256-272 ו-279 לוועדה)
א' קרשנר: היושב-ראש, לגבי פניות מספר 256-272 ו-279 לוועדה, ביקשת רביזיה.
אלי גולדשמידט: מדובר ברווחת העובדים, וזה נפל בישיבה בשבוע שעבר.
אלי גולדשמידט: חבר-הכנסת שטרית, מכל מה שהיה כאן עד עכשיו, הדבר היחידי שלא אישרנו הוא מכון פרס לשלום לפי סעיף 46 למס הכנסה--
מאיר פרוש: --ושני בתי-כנסת.
ס' אלחנני: שני בתי-כנסת.
אלי גולדשמידט: תראו איזו ועדה אובייקטיבית.
מאיר שטרית: יש לי חוק, שקובע שמנהלי עמותות לא יקבלו מעל משכורת X.
יוסף יצחק פריצקי: אנו מקיימים פה דיון, ותבוא אליו.
ויצמן שירי: האם מנהלי בנקים יעבדו במשכורת של 15 אלף שקל?
מאיר שטרית: לא יעבדו - נמצא אחרים.
ויצמן שירי: לא תמצא מנהלים.
מאיר שטרית: איך ניהלו את בנק לאומי, בנק הפועלים או בנק דיסקונט?
מאיר שטרית: ו' שירי: תתחיל עם הבנקים של המדינה, שם מקבלים 400 אלף ש"ח לחודש משכורת.
מאיר שטרית: אני מסכים איתך.
ויצמן שירי: אל תדבר על גופים ציבוריים.
מאיר שטרית: אני מדבר רק על גופים של מדינה.
אלי גולדשמידט: חבר-הכנסת ליצמן ביקש לשמוע מחדש את הסבר הפניה שלפנינו.
ה' אייל: הפניה, שהועלתה לפני שבוע ואינני זוכרת את מספרה, הוצגה במסגרת ההסכם שנחתם עם המשרדים הבלתי יחודיים להעברת מאתיים תקני כוח-אדם במשרדים השונים.
ה' אייל: מדובר בהמרת תקני חודשי עבודה בתקנים - עובדים שמועסקים מעל חמש שנים כבר היום נמצאים במשרדים, ואין אפשרות להמשיך להעסיקם בחודשי עבודה.
ויצמן שירי: היתה רביזיה על זה.
מאיר שטרית: אתם מגדילים את שיא כוח-האדם במאתיים משרות.
יעקב ליצמן: מתי עשיתם וביצעתם את זה?
ה' אייל: ההסכם נחתם באפריל, וההעברה תיעשה ברגע שאתם תאשרו את העברת התקנים.
יעקב ליצמן: לא חיכיתם לנו.
מאיר שטרית: אני מניח, שהדבר הזה נובע מהסכם שנעשה בין הממשלה להסתדרות.
מאיר שטרית: אחרי השביתה שהיתה במשק זו בעצם תולדה של הסכם, לדעתי, בין הממשלה להסתדרות.
מאיר שטרית: ה' אייל: לא.
מאיר שטרית: כללי התקשי"ר אינם מאפשרים להעסיק אדם בחודשי עבודה מעל חמש שנים.
מאיר שטרית: יש שתי חלופות מתום התקופה: אחת - סיום ההתקשרות, והשניה - המרה בתקן קבוע.
ויצמן שירי: אתה לא היית בפעם הקודמת, ואני מכיר את כל הסיפור.
ויצמן שירי: אם לא תאשרו, אנשים לא יקבלו משכורות.
מאיר שטרית: תענה לי אתה על השאלות.
מאיר שטרית: אני מבין, שמשמעות ההחלטה הזו היא הגדלת שיא כוח אדם במאתיים משרות.
ה' אייל: במקביל, הפחתת חודשי העבודה בהיקף המתאים.
מאיר שטרית: זה ברור, כיון שאת מגדילה את כוח האדם במאתיים משרות.
מאיר שטרית: כמה זה מהווה מכלל העובדים?
מאיר שטרית: כמה עוד אנשים כאלה יש בצינור?
ה' אייל: אני יכולה לבקש מהנציבות.
מאיר שטרית: אם אין כוונה להגדיל את שיא כח-האדם ואתם עושים זאת בלית ברירה מכיון שהסתיימו חמש שנות חוזה, אולי באותם משרדים בהם אתם מוסיפים תקנים, ואינני אומר זאת עכשיו כהחלטה, שאותם אנשים שיוצאים לפנסיה לא יוחלפו.
ויצמן שירי: אתה אומר, שהרף יהיה קבוע.
מאיר שטרית: אני מציע לא להגדיל את שיא כוח-האדם.
ה' אייל: אין כוונה להגדיל את שיא כוח האדם, אך ההסכם הוא הסכם.
ה' אייל: ספציפית, הוא לא דן בכל נושא מבנה ואופי העסקת אנשים.